
НАЦИОНАЛЕН ВОЕНЕН УНИВЕРСИТЕТ „ВАСИЛ ЛЕВСКИ”
5000 гр. Велико Търново, бул. „България” № 76
телефон: (062)618 822; факс:(062)618 899; e-mail: nvu@nvu.bg
ДЛЪЖНОСТНА ХАРАКТЕРИСТИКА
За длъжността: Експерт в служба „Връзки с обществеността, културно-информационна и международна дейност”
код Е4-7
код по НКПД 2422 6056
I. ОСНОВНИ ЗАДЪЛЖЕНИЯ НА ДЛЪЖНОСТТА
1. Участва в осъществяването и поддържането на контактите на университета с органите на държавната и местната власт, неправителствените организации, други висши училища в страната, Българската православна църква;
2. Да участва в организирането и провеждането на срещи с партньорски университети и международни институции; 

3. Да подготвя цялостната документация (писма, докладни записки, отчети, анализи, доклади, договори и др.), свързана с международната дейност на университета;

4. Да съдейства при разработването на стратегия за привличане на чуждестранни студенти;

5. Да подпомага чуждестранни преподаватели и обучаеми при административни въпроси и адаптация в университета;

6. Да изпълнява задълженията на „обработващ лични данни” в съответствие с функционалните си задължения.

7.  Да спазва изискванията за здравословни и безопасни условия на труд и мерките за противопожарна безопасност на работното място;
8. Да участва в дейностите свързани с протокол и връзки с обществеността на университета;

9. Да осъществява контактите с медиите, връзките с обществеността и вътрешната информация на Университета и методически подпомага и координира тези дейности за структурите на Университета;

10. Да участва в планирането и провеждането на медийните изяви на началника на НВУ „Васил Левски“, заместник-началника на НВУ „Васил Левски“ и поддържа контакти с международните, националните и регионалните печатни и електронни медии;

11. Да участва в поддържането актуалността на публикуваната информация в Интернет сайта на НВУ ”Васил Левски” и социалните мрежи;

12. Да осигурява превода на официалната кореспонденция и на документи, необходими за дейността, на началника на НВУ „Васил Левски“, заместник-началника на НВУ „Васил Левски“;

13. Да участва в мероприятия свързани с международната дейност на НВУ „Васил Левски“.

14. Да подпомага началника на отделението при организиране издаването на визи при задгранични командировки на служители от Университета пред овластените за това служби и дипломатически представителства и заявява потребностите от закупуване на самолетни билети.

15. Да подпомага подготовката и провеждането на официални срещи и посещения в страната и в чужбина на началника и заместник-началника на НВУ „Васил Левски“;

16. Да участва в организиране предоставянето на медиите информация, отразяваща дейността на университета;

17. Да участва в организиране подготовката на пресконференции и брифинги пред медиите;

18. Да участва в подготовката на слова и изказвания на началника на Университета, интервюта и статии по актуални теми от живота на Университета;

19. Да изпълнява задълженията, като езиково-стилов редактор и коректор на материали издавани от Университета, предназначени за международно публикуване;

20. Да подпомага дейността по превод и адаптация на научни текстове, предназначени за международно публикуване. 

21. Да изпълнява и други поставени от прекия си ръководител задачи свързани със спецификата на работното място и длъжността.
II. ИЗИСКВАНИЯ ЗА ПОЗНАВАНЕ НА ОСНОВНИ НОРМАТИВНИ АКТОВЕ 

Да познава и спазва в дейността си :

В пълен обем: Правилник за устройството и дейността на НВУ “В. Левски”, Правила за дейността “Връзки с обществеността” в МО, структурите на пряко подчинение на министъра на отбраната и БА; Правилника за  информационната дейност на НВУ, Правилника за приема и учебната дейност, решенията на Академичния съвет и заповедите на Началника на Университета по въпросите, касаещи касаещи приема и обучението на студенти, 
В касаещ обем: Закона за висшето образование, Кодекса на труда, Закона за развитие на академичния състав в Република България и Правилника за прилагането му, Закона за отбраната и въоръжените сили на РБ и Правилника за неговото прилагане; Закона за защита на класифицираната информация и Правилника за неговото прилагане, Правилници на университета. 
III. ОРГАНИЗАЦИОННИ ВРЪЗКИ И ВЗАИМООТНОШЕНИЯ

Подчинен е на началника на служба „Връзки с обществеността и културно-информационна и международна дейност”. При работа контактува с всички военнослужещи, цивилни служители и обучаеми. 
IV. ИЗИСКВАНИЯ ЗА ЗАЕМАНЕ НА ДЛЪЖНОСТТА

1. Образователни и квалификационни изисквания:

· образование: висше, образователно-квалификационна степен „Бакалавър”, от област на висшето образование: 2. Хуманитарни науки, професионално направление 2.3.Филология или 3. Социални, стопански и правни науки, професионално направление 3.5. Обществени комуникации и информационни науки (предимство е висше образование по специалност „Връзки с обществеността“);
· допълнителна квалификация: владеене на английски език на ниво не по-ниско от В1;
· допълнителни умения: ползване на английски език; организираност, комуникативност, инициативност, самостоятелност, умения за работа в екип и умения за вземане на решения, умения за работа със софтуерни текстообработващи продукти.
2. Професионален опит: не се изисква.
3. Отговорност при осъществяване на трудовия процес:

· да спазва трудовата дисциплина;

· да изпълнява възложените задачи в пълен обем и в срок;

· носи отговорност за изготвяните документи и информация.

4. Отговорност за средствата и предметите на труда:

· материална отговорност във връзка с опазването на повереното му имущество. 

V.  ДРУГИ ИЗИСКВАНИЯ, КОИТО ДЛЪЖНОСТТА И/ИЛИ РАБОТНОТО МЯСТО ПРЕДЯВЯВАТ КЪМ ЦИВИЛНИЯ СЛУЖИТЕЛ
Няма.

